
Notes prèvies:

1. La noció limitació de la propietat comprèn les reduccions del poder del propietari sobre una cosa per diverses causes. En canvi, el terme servitud es reserva quan s’imposa una limitació de la propietat per interès particular mitjançant un acte exprés. Es divideixen en:

a) Legals: quan el supòsit l’estableix la llei; equivalents a coactives o forçoses (art. 551 i 564 CC).
b) Voluntàries: quan el supòsit no el determina la llei (art. 594 CC). Es consideren les autèntiques servituds com a drets reals de gaudi: limitacions basades en un interès privat no previst legalment com a exigible. En la constitució voluntària, el límit és la necessitat d’una utilitat determinada:
· No pot ser general ni indeterminada, ja que buidaria de contingut la propietat del predi servent.
· Cal definir els poders de la finca dominant i respondre a utilitats predials, no a conveniències personals.
· Per la noció de funció social, no s’admeten servituds sense utilitat concreta per no desvirtuar el dret de propietat.

2. L’autonomia de la voluntat de les parts troba tres tipus d’interaccions amb la legislació balear:
a) Normes que afavoreixen la utilitat de la servitud: la causa i la utilitat pràctica que justifiquen la constitució de la servitud poden trobar suport en lleis autonòmiques de caràcter sectorial (com la legislació energètica, ambiental o de foment econòmic). Quan la servitud s’orienta a la protecció d’activitats o instal·lacions que la normativa balear declara d’utilitat pública, interès general o d’autoconsum, la posició jurídica de les parts queda essencialment reforçada.
b) Normes que condicionen, modifiquen o limiten l’exercici del dret: la llibertat per pactar obligacions de fer o de no fer (com ara límits d’edificació, distàncies, passos o gestió de la vegetació) està subordinada a normativa reguladora:
· Règim del sòl i integració (Llei 12/2017, d’urbanisme de les Illes Balears), pel qual cap pacte privat pot autoritzar actuacions que incompleixin les condicions del sòl rústic o l’obligada integració paisatgística.
· Planejament territorial insular: les determinacions dels plans territorials insulars actuen com a límit a les clàusules privades.
· Prevalença de l’interès públic urbanístic: d’acord amb el principi recollit a l’article 258 de la LUIB, la legalitat urbanística i les llicències municipals prevalen sobre els acords privats. 
c) Normes que exclouen la constitució de servituds privades: hi ha àmbits on la legislació autonòmica de protecció del domini públic o de sectors regulats impedeix directament la constitució de servituds privades o la seva alteració (per exemple, en relació amb el domini públic hidràulic, el litoral i el sector turístic). 






NEGOCI JURÍDIC DE CONSTITUCIÓ VOLUNTÀRIA D’UN DRET REAL DE SERVITUD PREDIAL

.................. (lloc), ............... (data)


COMPAREIXEN
(Perquè tingui efectes plens haurà de ser davant notari/ària.)[footnoteRef:2] [2:  És convenient que la constitució d’aquest dret es formalitzi en escriptura pública perquè sigui oposable (art. 1280.1 i 1279 CC espanyol). No sembla necessari per a la validesa (perquè el contracte o acte de constitució existeix si compleix els requisits del contracte (art. 1278 CC espanyol), però sense la inscripció posterior al registre de la propietat, el dret real constituït no és oposable davant terceres persones (art. 2.2, 13 i 34 de la Llei hipotecària) i desplega únicament eficàcia inter partes o obligacional (exigible exclusivament entre els signants i els seus hereus, art. 1257 CC).] 


D’una banda, com a part constituent, el Sr./Sra. .................., amb el document nacional d’identitat (o l’equivalent en cas que tingui nacionalitat diferent de l’espanyola) núm. .................. i amb domicili a ..................., en endavant, el propietari de la finca servent. 

(En cas que sigui una persona jurídica, indiqueu-ne la denominació social, el CIF, el domicili i la representació.)

Intervé en nom i dret propis.[footnoteRef:3] [3:  En cas d’actuar per representació voluntària (com a part mandatària), s’ha d’acreditar degudament (art. 1259.1 CC). ] 


De l’altra, com a part beneficiària,[footnoteRef:4] el Sr./Sra. .................., amb el document nacional d’identitat (o l’equivalent en cas que tingui nacionalitat diferent de l’espanyola) núm. .................. i amb domicili a ..............., en endavant, el propietari de la finca dominant. [4:  Normalment, propietària del predi dominant. ] 

(En cas que sigui una persona jurídica, indiqueu-ne la denominació social, el CIF, el domicili i la representació.)

Intervé en nom propi i dret propis.[footnoteRef:5] [5:  En cas d’actuar per representació voluntària (com a part mandatària), s’ha d’acreditar degudament.] 


Ambdues parts es reconeixen recíprocament la capacitat legal suficient per contractar i obligar-se, i a aquest efecte,

MANIFESTEN

Primer:
1. Que el propietari de la finca servent és titular en ple domini de la finca següent: .................. . 
(Descriviu-ne la localització física i la referència cadastral.)
(Transcriviu-ne aquí la descripció registral per deixar constància de l’estat registral.)
En endavant, la finca servent. 

2. Que la part constituent té la capacitat per contractar i la lliure disposició i el lliure domini de la finca objecte d’aquest negoci.

Segon:
1. Que el propietari de la finca dominant és titular en ple domini de la finca següent: .................. . 
(Descriviu-ne la localització física i la referència cadastral.)
(Transcriviu-ne aquí la descripció registral per deixar constància de l’estat registral.)
En endavant, la finca dominant. 

Tercer: 
Que totes dues finques són .................. (confrontants/pròximes), i que, atesa la utilitat que per a la finca dominant representa el gravamen sobre la finca servent, les parts desitgen constituir una servitud voluntària d’acord amb els articles 530 i següents del Codi civil.

Quart: 
Que, a l’empara de la llibertat contractual, les parts formalitzen la constitució d’un dret real de servitud .................. (Escolliu: d’accés/de pas ampliat/de vistes/de llum/d’estètica/d’utilitats/de serveis, etc.) sobre la finca servent a favor de la finca dominant. 

Cinquè: 
Que, en aquest acte, el propietari de la finca dominant, el Sr./Sra. .................., lliura al Sr./Sra. .................., propietari de la finca servent, la quantitat de .............. euros (preu de la servitud). 

Sisena: 
Que la servitud que es pretén constituir no contravé les lleis ni l’ordre públic, que la utilitat pretesa és concreta, determinada i lícita, i el dret es configura com a dret real sobre cosa aliena, inseparable de la finca a la qual pertany activament o passivament.

Atès tot el que han exposat, les parts formalitzen aquest contracte amb subjecció a les següents:

CLÀUSULES 

1. Naturalesa i classe de la servitud
El propietari de la finca servent constitueix a favor de la finca dominant una servitud predial, de caràcter voluntari, de .................. (Escolliu un tipus: protecció d’assolellament solar o servitud voluntària de no edificar ni plantar per a la preservació de la captació solar), la qual té com a notes característiques, conforme a les definicions dels articles 532 i 533 del Codi civil, la qualificació de .................. (discontínua/contínua), .................. (aparent/no aparents) i .................. (negativa/positiva). 
La servitud s’estableix com a .................. (perpètua/temporal fins a la data ................../sotmesa a la condició ..................), de naturalesa .................. (onerosa/gratuïta).

2. Descripció i zona d’afectació de la servitud
La servitud recau sobre la finca servent, concretament sobre la zona d’afectació que es descriu a continuació: .................. .

(Delimiteu la franja/superfície concreta i especifiqueu l’alçada màxima d’edificació o fita de no-plantació per garantir l’assolellament.)

– Ubicació i delimitació: .................. .
(Descriviu la franja o zona concreta de la finca servent on s’aplica la servitud).
– Limitació d’ús: .................. .
En aquesta àrea queda prohibit edificar, construir o plantar vegetació que superi una alçada màxima de ...... metres (o que intercepti l’angle de captació solar de la finca dominant), per tal de garantir el seu assolellament.
– Coordenades georeferenciades: .................. .
(Incorporeu les coordenades dels punts que delimiten l’àrea d’afectació per facilitat d’inscripció al registre de la propietat i al cadastre, segons l’article 9 de la Llei hipotecària).

S’incorpora com a annex I el plànol descriptiu i la representació gràfica georeferenciada d’aquesta zona d’afectació, la qual les parts declaren conèixer i acceptar.

3. Contingut del dret i les facultats del propietari de la finca dominant
La servitud confereix al propietari de la finca dominant i als seus titulars successius el dret a .................. .

(Descriviu amb precisió les facultats segons el tipus de servitud.)

Correspon a la finca dominant el dret real d’assolellament, que consisteix en la facultat d’exigir a la finca servent l’abstenció d’edificar, construir o plantar vegetació que superi l’alçada de ...... metres dins de la zona d’afectació descrita.
Així mateix, la finca dominant queda facultada per requerir a la servent la poda o la retirada a la seva càrrega de qualsevol element que incompleixi aquesta limitació i afecti la captació solar.
L’exercici de la servitud s’ha de realitzar amb la diligència deguda, procurant el mínim gravamen possible per a la finca servent, i sense excedir del que sigui estrictament necessari per a la utilitat prevista.

4. Obligacions i facultats del propietari de la finca servent
El propietari de la finca servent es compromet a permetre l’exercici de la servitud d’assolellament en els termes pactats, i s’absté de realitzar actes o elements que impedeixin o dificultin la captació solar.
Tanmateix, pot introduir en la finca servent les modificacions o les construccions que estimi convenients, sempre que no incompleixin els límits d’alçada ni alterin la utilitat de la servitud o, si escau, pot oferir solucions tècniques o d’ubicació alternatives de la mateixa funcionalitat, prèvia conformitat expressa del propietari de la finca dominant.

5. Despeses, responsabilitat i contraprestació (Opció 1)
· Les despeses de poda o conservació de la vegetació per garantir la captació solar van a càrrec del propietari de la finca dominant.
· El propietari de la finca dominant es compromet a respondre dels danys i perjudicis causats a la finca servent per un exercici negligent de les seves facultats.
· La servitud es constitueix a títol onerós per un preu de ..... euros, que el propietari de la finca dominant abona en aquest acte.

5. Despeses, responsabilitat i caràcter gratuït (Opció 2)
· Les despeses de poda o conservació de la vegetació per garantir la captació solar van a càrrec del propietari de la finca dominant.
· El propietari de la finca dominant es compromet a respondre dels danys i perjudicis causats a la finca servent per un exercici negligent de les seves facultats.
· La servitud es constitueix a títol gratuït, sense cap contraprestació econòmica entre les parts.

(Cal coordinar aquesta clàusula amb la manifestació cinquena.) 

6. Marc normatiu i compatibilitat urbanística 
Aquesta servitud es constitueix d’acord amb la Llei 10/2019, de canvi climàtic i transició energètica de les Illes Balears, la qual reconeix l’interès públic de la instal·lació fotovoltaica. 
Les limitacions d’alçada, construcció i vegetació assumides per la finca servent s’ajusten al règim de sòl rústic de la Llei 12/2017 (LUIB) i al Pla territorial insular (PTI) aplicable.
Aquest contracte no eximeix les parts de l’obtenció de les llicències o les autoritzacions administratives exigibles.

7. Durada i extinció de la servitud

7.1. Durada
(Opció 1) Aquesta servitud es constitueix amb caràcter indefinit i perpetu, i queda, per tant, vinculada a la titularitat de les finques dominant i servent.

(Opció 2) Aquesta servitud es constitueix amb caràcter temporal per un termini de .................. (Escolliu: ......... anys/de durada equivalent a la vida útil de la instal·lació fotovoltaica).

7.2. Causes d’extinció
La servitud s’extingeix per l’arribada del termini pactat (si és temporal) i per les causes previstes a l’article 546 del Codi civil.

8. Caràcter inseparable i transmissió
Aquesta servitud és inseparable de la finca dominant i de la finca servent, de manera que no pot ser alienada ni gravada separadament d’aquestes.
Es transmet automàticament amb la propietat de qualsevol dels predis i les persones adquirents successives queden subrogades en els drets i obligacions derivats d’aquest contracte.

9. Elevació a escriptura pública i inscripció registral
Les parts s’obliguen a elevar aquest contracte a escriptura pública davant notari a l’efecte d’inscriure-la en el registre de la propietat competent, conforme a la Llei hipotecària.
En l’escriptura s’hi ha de fer constar les circumstàncies de l’article 9 de la Llei hipotecària, incloent-hi la descripció de les finques, la naturalesa i les condicions del dret d’assolellament, així com la representació gràfica georeferenciada de la zona d’afectació.

10. Legislació aplicable i jurisdicció
Aquesta servitud es regeix pels pactes que conté aquest contracte, pel Codi civil (articles 530 i següents), per la Compilació del dret civil de les Illes Balears, la Llei 10/2019, de canvi climàtic i transició energètica, i la legislació hipotecària.
Per a qualsevol discrepància o qüestió litigiosa derivada d’aquest contracte, les parts se sotmeten expressament als jutjats i tribunals de .................. (localitat o partit judicial), sens perjudici de les normes imperatives de competència territorial.

I com a prova de conformitat, signen les parts aquest contracte en doble exemplar i a un sol efecte, en el lloc i la data indicats a l’inici.


	(signatura de la part constituent)	(signatura de la part beneficiària)





[bookmark: _Hlk97203260]Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret. 

